钦定古今图书集成/理学汇编/学行典/第238卷 > 孙长者
## 钦定古今图书集成/理学汇编/学行典/第238卷 > 孙长者

按《浙江通志》：孙长者，史失其名，家富春，性宽厚，言忱
行，笃信于其乡。邻里有讼，不之官，皆云当见。孙长者。
至则为陈事理，白其所以枉直之状，人服而去。以是
临江乡人经岁不识长吏，云：母病，躬视药物，目不交
睫。及母死，身已病，将葬竟死。临终谓子曰：“吾生不能
送母于穴，死敛吾衰绖，庶尽吾孝于土中。”子名式，登
第。